Рамейка

**Рамейка** (*Румейка*, *Роміка*, *Рамыка*, *Ромік*) — мужчынскае імя і вытворнае ад яго прозьвішча.

## Паходжаньне

Роміка або Руміка, пазьней Румэка, Ромэйк або Ромке (Hromiko, Hrumiko, Rümecke, Romeick, Romke, Ruhmke, Romich) — імя германскага паходжаньня. Іменная аснова рум- (ром-) (імёны ліцьвінаў Румель, Румбольд, Рамвольт; германскія імёны Rummel, Rumbold, Romualt) паходзіць ад гоцкага *hrôms, германскага hruom 'слава, славутасьць'.

Этымалягічны слоўнік старапольскіх асабовых імёнаў, выдадзены Польскай акадэміяй навук, адзначае гістарычнае бытаваньне ў Польшчы германскага імя Rumko (Rumek).

У Прусіі адзначалася імя *Romike / Romicke* (1261 і 1263 гады). Апроч таго, у Прусіі бытавалі прозьвішчы Rumeyko і Romeike (Romeyke).

Варыянты імя ў гістарычных крыніцах: *[[Рага|Rege]] und Romeke* (1299 год); *Romeyke* (Паведамленьні аб літоўскіх дарогах); *des marschalks leitczman Roymeyke* (15 чэрвеня 1409 году); *[[Ягінт|Jaginth]] cum germano Romeikowicz* (6 сьнежня 1410 году); *панъ Ромейко* (17 кастрычніка 1437 году); *у во [[Ворша|Рши]]. Митъку Ромеиковичу, ршанину, землица на Рши пустая… Митъку Ромеиковичу три чоловеки*, *Онъдрушку Ромеиковичу две семъи… Ондрушку Ромеиковичу две семи*, *Ромеиково Боборютевича местъцо, сельцо, Яцку Чортовичу, занюж самъ Ромеико збеглъ* (1440—1492 гады); *люди: [[Медгін|Медокинъ]], Дирметъ, Ромейко Круповичи, [[Радунь]]ское волости* (1444 год); *у Клецку. Ромеиково, [[Барут (імя)|Борютевич]] место* (9 лістапада 1449 году); *бояромъ [[Віцебск|витебъскимъ]]… Рамеиковичомъ* (1480 год); *а Нацко Ромеикович* (1486 год); *hominibus… Romyk* (15 жніўня 1489 году); *homines… [[Любарт (імя)|Lvborth]] Romeykovicz* (27 сакавіка 1507 году); *в [[Наваградак|Новгородскомъ]] повете… земль пустовских… Ромеиковщину… Ядиминовщину, а Ядовкговщину и [[Саміла|Сомиловщину]], а [[Явільт|Явилтовщину]]* (14 чэрвеня 1514 году); *в Дорсунишском повете шестьдесят чоловеков… а Ромеика Мацковича* (26 студзеня 1516 году); *в людеи наших городеньских на имя в Яна Ромеиковича а Богдана [[Любейка|Любеиковича]] землю их Любеиковщину* (28 ліпеня 1525 году); *Пашко Ромеиковичъ самъ. Михалко Ромеикович сам… Дашко Ромеикович*, *Ромеико Яновичъ*, *Ромеико Юновичъ*, *Михно Ромеиковичъ* (1528 год); *Богушъ Ромеиковичъ, намесникъ [[Смаляны|смоллянъскии]]* (5 лютага 1539 году); *на боярына господаръского повету [[Віцебск|Витебъкого]] Богуша Митинича Ромеиковича* (11 траўня 1539 году); *[[Вербут|Вирбут]] Ромеикович* (1 ліпеня 1542 году); *siolo Rumieiki… siolo Rumieyki… siola Rumieykow* (1558 год); *Rumiejko… Romiejko* (1565 год); *Ромеиков Петра а Мацка* (каля 1566 году); *Rumeyki… Rumieyki… Romieyki* (1744 год); *Jan Romiko* (1769 год); *wioska Rumeyki*, *Parafia [[Юхнавец Касьцельны|Juchnowiec]]… Rumeyki… do wioski Rumeyki* (1784 год); *Tadeusz Romyko… Klemens Romyko* (9 лютага 1785 году); *Anna Rumejko* (1802 год); *Romejko Anastazija* (10 траўня 1906 году).

## Носьбіты
* Міцька Рамейкавіч — літоўскі баярын з Воршы, які атрымаў наданьні ад вялікага князя Казімера
* Андрушка Рамейкавіч — літоўскі баярын, які атрымаў наданьні ад вялікага князя Казімера
* Пашка, Міхалка і Дашка Рамейкавічы — наваградзкія баяры, якія ўпамінаюцца ў попісе войска Вялікага Княства Літоўскага 1528 году
* Рамейка Янавіч — лейпунскі баярын, які ўпамінаецца ў попісе войска ВКЛ 1528 году
* Рамейка Юнавіч — бірштанскі баярын, які ўпамінаецца ў попісе войска ВКЛ 1528 году
* Міхна Рамейкавіч — троцкі баярын, які ўпамінаецца ў попісе войска ВКЛ 1528 году
* Рамейка Пятровіч — жыхар Жамойцкага староства, які ўпамінаецца ў 1537—1538 гадох
* Пётар і Мацька Рамейкі — наваградзкія баяры, якія ўпамінаюцца каля 1566 году

Рамэйкі (Romejko) — прыгонныя зь вёсак Стаскелаў, Скарпоўцаў, Рамэйкаў, ваколіцаў Сьвянцянаў і Старых Трокаў, фальварку Панямуньня (Троцкі павет), якія ўпамінаюцца ў XIX стагодзьдзі.

Рамейкі — літоўскі шляхецкі род.

Друцкія-Саколінскія-Гуркі-Рамейкі — літоўскі княскі род.

Рамэйковічы (Romejkowicz) — літоўскі шляхецкі род зь Віцебскага ваяводзтва.

Рамэйка (Romejko) і Румейка (Rumiejko) — прозьвішчы, зафіксаваныя ў XIX стагодзьдзі ў ваколіцах Сувалкаў.

На гістарычнай Ашмяншчыне існуе вёска Рамейкішкі. Назву Рамейкі маюць вёскі на гістарычных Ашмяншчыне і Наваградчыне, назву Рамэйкі — на гістарычных Ашмяншчыне і Гарадзеншчыне, а таксама ў ваколіцах Уладзімерцу (упамінаецца ў 1609 годзе).

## Крыніцы

Катэгорыя:Мужчынскія імёны